
Λυκόβρυση – Πεύκη,  18 Μαρτίου 2021

ΑΝΑΚΟΙΝΩΣΗ- ΔΕΛΤΙΟ ΤΥΠΟΥ
[bookmark: __DdeLink__32_1542642459][bookmark: _GoBack]“Δωροεπιταγές από τον Δήμο σε ευάλωτες κοινωνικά ομάδες με χαμηλά εισοδήματα εν όψει Πάσχα”

Ο Δήμος Λυκόβρυσης-Πεύκης συμμεριζόμενος τις αυξημένες δυσκολίες που έχει προκαλέσει η πανδημία, συνεχίζει σταθερά την παροχή υποστηρικτικών υπηρεσιών σε άτομα και οικογένειες που ανήκουν σε ευάλωτες κοινωνικά ομάδες με χαμηλά εισοδήματα. Στο πλαίσιο αυτό θα πραγματοποιηθεί και φέτος το Πάσχα η διάθεση δωροεπιταγών για την αγορά ειδών πρώτης ανάγκης από σούπερ μάρκετ, μέσω του Τμήματος Κοινωνικής Προστασίας. 
Εξαιτίας των ιδιαίτερων συνθηκών που επικρατούν και με γνώμονα την ασφάλεια πολιτών και υπαλλήλων, αλλά και την προστασία της δημόσιας υγείας, σας ενημερώνουμε ότι οι αιτήσεις ΔΕΝ ΘΑ ΥΠΟΒΛΗΘΟΥΝ ΜΕ ΑΥΤΟΠΡΟΣΩΠΗ ΠΑΡΟΥΣΙΑ, ΑΛΛΑ ΤΗΛΕΦΩΝΙΚΑ ή ΗΛΕΚΤΡΟΝΙΚΑ. Προς διευκόλυνση όλων, παρακαλούμε πολύ για την εμπρόθεσμη υποβολή αιτήσεων, εφόσον πληρούνται τα εισοδηματικά κριτήρια που αναφέρονται.

Προθεσμία υποβολής αιτήσεων: Δευτέρα 22/03/2021 έως Παρασκευή 09/04/2021
            
Εισοδηματικά κριτήρια:
· Μονοπρόσωπο νοικοκυριό: έως 6.000€
· Ζευγάρι: έως 7.500€
· Πολυπρόσωπο νοικοκυριό (ανεξάρτητα από τον αριθμό μελών): έως 9.000€ 
Για πληροφορίες & αιτήσεις: 210 6145150, 210 6145151, 210 6145153, 210 6145451 & 210 2843652. Επίσης, έχετε τη δυνατότητα να υποβάλλετε το αίτημα σας μέσω ηλεκτρονικού ταχυδρομείου στα εξής email: k.koinotitas@likovrisipefki.gr & pantopoleio@likovrisipefki.gr, αναφέροντας τα κάτωθι στοιχεία: Ονοματεπώνυμο, Δ/νση Κατοικίας & Τηλέφωνο Επικοινωνίας.  
Παρακαλούμε θερμά να ΜΗΝ ΠΡΟΣΕΡΧΕΣΤΕ στην υπηρεσία, προτού επικοινωνήσετε τηλεφωνικά με τους αρμόδιους υπαλλήλους.

